cyanic-selkie/wikianc huggingface dataset:
Jan Smeekens
Johannes Adrianus Albertus «Jan» Smeekens (født 11. februar 1987 i Raalte) er en nederlandsk skøyteløper. Han har spesialisert seg på 500 meter.
Steinkobbe
Utbredelse
Steinkobber har et av de største utbredelsesområdene av alle selartene våre. De finnes fra tempererte farvann som Sør-Europa i Atlanterhavet og California i Stillehavet til arktiske områder. Steinkobben er en kystnær selart som ofte samles i små grupper når de legger seg opp for å hvile på små skjær eller strender i tidevannssonen. Svalbardbestanden av steinkobbe er på den nasjonale rødlisten, og er totalfredet.
Jan Smeekens
Smeekens vant sin første internasjonale medalje under Junior-VM på enkeltdistanser i Moskva i 2004, der han vant gullmedalje på 500 meter. Han debuterte blant seniorene i hjemlandet i det nasjonale mesterskapet for enkeltdistanser den 28. oktober 2005. Der sikret han seg deltagelse i verdenscupen i Collalbo og Baselga di Pinè. Han endte på sjette- og syvendeplass i A-gruppen i disse løpene.
Steinkobbe
Beskrivelse
Steinkobben er en middels stor selart som varierer noe i størrelse fra bestand til bestand. På Svalbard blir voksne hanner rundt 150 cm lange og veier i gjennomsnitt litt over 100 kg, mens hunnene er noe mindre med gjennomsnittlig voksen lengde på 140 cm og vekt i overkant av 80 kg. Pelsfarge og mønster varierer mye hos denne arten, med noen som er helt sølvgrå med mørke flekker, til mørkegrå og brunsvarte individer med lysere flekker og av og til ringer. Nyfødte unger har røytet fosterpelsen inne i livmora, slik at de blir født med en glatt pels som likner de voksnes. Ungene veier 10–12 kg og er 80–100 cm lange ved fødselen. Steinkobben blir kjønnsmoden når de er ca 4 år, og de lever til de er ca 35 år.
Jan Smeekens
Den 7. januar 2006 debuterte han også i det nasjonale sprintmesterskapet. Her vant han det andre løpet på 500 meter. Smeekens signerte en profesjonell kontrakt med TVM Speed i februar 2006. Han vant sølvmedalje på 500 meter i det nasjonale mesterskapet for enkeltdistanser i 2007. Han vant det første løpet hvor han slo alle favorittene, mens han endte bak Jan Bos i det andre løpet. Bos forsvarte tittelen.
Smeekens satte verdensrekord for juniorer på 500 meter med 35,16 som han oppnådde i Calgary i 2006.
Sammenlagt i Verdenscupen
Sort-markert rubrikk = ikke avholdt konkurranser for sesongen.
Steinkobbe
Fylogeni
Kladogrammet over viser slektskapet mellom de eksisterende artene i selfamilien.
Xinqiu
Xinqiu (kinesisk: 新邱区) er et bydistrikt i Folkerepublikken Kina, byprefekturet Fuxin i provinsen Liaoning.
Det har et areal på 128 km² og teller 90 000 innbyggere (2004).
Jørn-Kr. Jørgensen
Jørn-Kristian Jørgensen (født 1954) er en norsk forfatter, redaktør og informasjonsrådgiver. Jørgensen har publisert flere av bøkene sine på Commentum Forlag, blant annet Mens tiden går (2006) og En form for kjærlighet (2009). Jørgensen er fra Oslo.
Jørgensen ble i 1982 ansatt ved daværende Oslo politikammer (nå Oslo politidistrikt), først som førstekonsulent, deretter som seniorrådgiver ved distriktets Stab for kommunikasjon. Fra 1986 besvarte han spørsmål om politiet og politiets arbeid i «Politispalten» til Mikke Mus-klubben.
Jørgensen har skrevet flere bøker om politiet, blant annet Politinotater 1644–2014 og Vi hadde andre drømmer (om Oslo-politiet under 2. verdenskrig). Han har også redigert boken Sakens sanne sammenheng, om Trondheimspolitiet gjennom tidene, sammen med Jan Algar Selin. Blant hans nyere bøker er Trøster og tyrann, om hovedpolitistasjonen Møllergaten 19, og Vårt vidunderlige Oslo, om Oslo by – sammen med tegneren Tor Wilthill.
Jørn-Kr. Jørgensen er redaktør for Norsk Politihistorisk Årbok, som utgis av Norsk politihistorisk selskap og for fagbladet «Politipensjonisten».
Siden desember 2019 er Jørgensen fri og uavhengig forfatter med base i Oslo.
Utmerkelser
Politimedaljen med laurbær - tildelt av Politidirektoratet/Politidirektøren (2022)
Politimedaljen med to stjerner - tildelt av Politidirektoratet
Politiets Pensjonistforbunds (PPF) Hederstegn
Xihe (Fuxin)
Xihe (kinesisk: 细河区) er et bydistrikt i Folkerepublikken Kina, som ligger i byprefekturet Fuxin i provinsen Liaoning. Det har et areal på 126 km² og teller 160 000 innbyggere (2004).
Žemaičių Kalvarija
Žemaičių Kalvarija er en by i Plungė landkommune i Telšiai fylke i Samogitia i Litauen. Byen har 696 innbyggere (2011).
Navn
Stedet ble først nevnt i 1253 som Garde (Gardai). I det 17. århundre, da den viktigste kirken og korsveien ble bygget, begynte folk å kalle det det nye Jerusalem, men etter en tid ble det kalt Kalvarija etter navnet på høyden der Jesus ble korsfestet. I det 20. århundre ble byen omdøpt til Žemaičių Kalvarija for å unngå misforståelser, fordi det er en annen by sørvest i Litauen som også kalles Kalvarija.
I Sovjet-årene, 1964–1989, ble byen omdøpt til Varduva. På den tiden ble folk som besøkte dette stedet som pilegrimer forfulgt av KGB. I 1989 ble byens navn endret tilbake til sitt gamle navn Žemaičių Kalvarija.
Žemaičių Kalvarija kirkefestspill
Žemaičių Kalvarija kirkefestspill (litauisk: Didieji Žemaičių Kalvarijos atlaidai) finner sted hvert år i juni. Det er 21 stasjoner med kors i byen. Å gjennomføre korsstasjonene er en viktig oppgave for enhver katolikk, og bør utføres ofte eller minst en gang i livet. Det er en av de viktigste pilegrimsvandringer for katolske biskoper. Denne festivalen går tilbake til 1742. Paven er den viktigste vokter og støttespiller for denne festivalen.
Under festivalen er det dager dedikert til ungdom. Mange arrangementer finner sted, som kan tjene de åndelige behovene til unge mennesker. Spesielle messer avholdes, dedikert til ungdom og barn.
Festivalen tiltrekker seg mange turister fra Samogitia og Litauen. Mange katolske kirker i Litauen arrangerer turer for folk. Siden 2004 er det flere turister og pilegrimer som kommer fra EU-land, særlig fra Polen, Irland, Tyskland og Spania.
Independence Day (film)
Independence Day er en amerikansk sciencefictionfilm fra 1996 regissert av Roland Emmerich og har Will Smith i hovedrollen.
Independence Day handler om en invasjon fra verdensrommet av utenomjordiske vesener og med fokus på en gruppe desperate enkeltindivider og familier som samles i ørkenen i Nevada, og sammen med resten av den menneskelige befolkningen, deltar i en siste motangrep den 4. juli, samme dato som feiringen av den amerikanske uavhengighetsfeiringen, derav tittelen.
Filmen var planlagt å bli vist den 3. juli 1996, men grunnet den store forventningen hadde mange kinoer i USA begynt å viste den allerede den 2. juli, den samme dagen hvor fortellingen i filmen også begynner. Filmens kombinerte amerikanske og internasjonale brutto inntjening var 816 969 268 dollar, noe som på det tidspunktet var den nest meste bruttoinntekten gjennom alle tider. Filmen vant også en Oscar for visuelle effekter, ett av dem var å sprenge Det hvite hus i Washington i luften.
Kritikernes syn på filmen var derimot blandet. Independence Day er rangert som «fersk» på Rotten Tomatoes med en 60 prosent positiv rangering, med 33 ut av 55 kritikere som ga den positiv anmeldelser. Filmen har en metaberegning på 59 (basert på 18 anmeldelser) hos Metacritic.
I 2016 kom oppfølgeren, Independence Day: Resurgence.
Sammendrag
Den 2. juli 1996 ankommer et enormt moderskip i nærheten av jordkloden, og distribuerer flere mindre romskip som sprer seg over flere større byer over hele verden. David Levinson, en MIT-utdannet satellitt-tekniker, dekoder et signal innebygd i globale satellitt-overføringer, og innser at romvesen planlegger et koordinert angrep. Med hjelp fra hans eks-kone, kommunikasjonsdirektør i Det hvite hus, Constance Spano, får David og faren Julius tilgang til det ovale kontor og varsler USAs president Thomas Whitmore (spilt av Bill Pullman) om trusselen.
Whitmore ønsker å evakuere en rekke større byer, deriblant New York City, Washington, D.C. og Los Angeles. Men dette viser seg å være litt for sent. Alle romskipene avfyrer hver sin destruktive laser-stråle, noe som forårsaker en gigantisk eksplosjon. Dette ødelegger en rekke byer over hele verden, og dreper millioner av mennesker. President Whitmore, David Levinson, og noen få andre flykter om bord på Air Force One ettersom den amerikanske hovedstaden blir ødelagt sammen med en rekke andre byer.
Den 3. juli 1996 forsøker menneskene et mot-angrep mot de fremmede inntrengerne, men romskipene deres er skjermet for å hindre slike angrep fra mennesker. Hver UFO lanserer deretter fartøy, som ødelegger de menneskelige skvadronene og militærbaser. Kaptein Steven Hiller, en av oppdragets skvadron-ledere, overlever så vidt. Han får også tak i et romvesen som han frakter til Area 51, hvor president Whitmore nettopp har landet. USAs Forsvarsminister Albert Nimzicki avslører også at en fraksjon innenfor amerikanske myndigheter har vært involvert i en UFO-konspirasjon helt siden 1947, når en av inntrengernes angripere styrtet i nærheten av Roswell.
1871 Astyanax
1871 Astyanax er en trojansk jupitertrojan og ligg i L5-lagrangepunktet til Jupiter. Den ble oppdaget 24. mars 1971 av Cornelis Johannes van Houten, Ingrid van Houten-Groeneveld og Tom Gehrels ved Palomar Observatory i San Diego County i California.
Kommunikasjonskontroll
Kommunikasjonskontroll er en målrettet, og vanligvis mer eller mindre varig, avlytting eller sporing av en mistenkt persons kommunikasjon over telefon eller internett.
Den vanligste metoden for kommunikasjonskontroll er telefonavlytting av en bestemt telefonabonnent, men også soneavlytting av telefoni-trafikken i et område er aktuelt – f.eks all telefoni inn og ut av en bygning. Dessuten kan e-post og surfing på internett registreres regelmessig ved å avlese IP-adresse for avsender og mottaker av datatrafikken.
Forskjellen på kommunikasjonskontroll og f.eks datalagring eller oppretting av mobilregulert sone, er at kommunikasjonskontroll iverksettes når man har en spesifikk mistanke mot en bestemt person (abonnent). Datalagring og mobilregulert sone er en målrettet men bredere lagring, sporing eller identifisering av kommunikasjonen til en større gruppe mennesker i et visst område, med henblikk på å søke etter mistenkelig trafikk blant denne gruppen av mennesker hvor de fleste av dem ikke er mistenkt på noe vis.
Kommunikasjonskontroll i Norge
I Norge trenger Politiet rettslig kjennelse for å iverksette kommunikasjonskontroll, mens mobilregulert sone kan opprettes uten rettslig kjennelse, og datalagring nå innføres i Europa som en generell lagring av trafikkdata fra alle telekunder uavhengig av mistanke (gjennom datalagringsdirektivet).
MS «Princess Maria»
MS «Princess Maria» er en bilferge eid av rederiet St. Peter Line. og som har trafikkert ruten Helsingfors (Finland) - St. Petersburg (Russland) siden 2010, hun het tidligere MS «Queen of Scandinavia» og var eid av det danske rederiet DFDS Seaways. MS «Princess Maria» sitt søsterfartøy heter MS «Stena Saga».
Nordsjøen og danskebåt
I 1990 ble skipet kjøpt av DFDS. Skipet ble satt inn på strekningen mellom Oslo og København. 26. juni 2001 hadde skipet sin siste tur mellom Oslo og København og ble erstattet av «Pearl of Scandinavia».
DFDS overførte skipet til ruten IJmuiden–Newcastle. I mai 2007 gikk skipet inn i rederiets rute fra Vestlandet til England, mellom Newcastle og Stavanger, Haugesund og Bergen. Rederiet besluttet å legge ned ruten mellom Vestlandet og England fra og med 1. september 2008 og skipet ble plassert i opplag i Korsør i Danmark, i vente på et eventuelt salg.
Princess Maria
«Queen of Scandinavia» ble i 2010 solgt til St. Peter Line som satte skipet inn på en rute mellom Helsingfors og St. Petersburg og skipet ble omdøpt til «Princess Maria».
Brann 2009
Om kvelden den 16. april 2009 oppstod det en brann i skipets maskinrom, noe som førte til en komplett evakuering av de vel 250 som var ombord.
Dolores (Eastern Samar)
Dolores er en kommune i provinsen Eastern Samar på Filippinene. Under folketellingen i 2010 kom man til et befolkningstall på 37 912 innbyggere.
Barangayer
Dolores er inndelt i 46 barangayer per 30. september 2019.
Húsavík (Færøyene)
Húsavík (, foreldet dansk skrivemåte: Husevig) er en bygd på Færøyene. Den 1. januar 2019 hadde Húsavík 66 innbyggere. Bygda ligger i en vik på østkysten av Sandoy. Bygda har veiforbindelse nordover til Skálavík og Sandur, og sørover til Dalur. Det er også en tursti til Skálavík.
Innen Fólkakirkjan utgjør bygdene Húsavík, Dalur og Skarvanes et annekssogn i Sandoyar prestagjald med Húsavíkar kirkja som sognekirke. Administrativt var Húsavíkar sókn en del av Sandoyar prestagjalds kommuna fra innføringen av det lokale selvstyret i 1872. I 1930 ble Húsavíkar kommuna, som har samme utstrekning som kirkesognet, utskilt som en egen kommune.
Historie
Húsavík er en gammel bygd, sannsynligvis fra landnåmstiden, og er første gang nevnt skriftlig i Hundebrevet fra slutten av 1300-tallet. Den er fra gammelt av delt i to grender. I midten av bygda ligger en ruin som sies å være rester av en gård oppført av Hústrúin eller Húsfrúgvin. Hun påstås å ha vært en ordentlig og bestemt dame som levde på 1300-tallet. Hun eide all mark i Húsavík, og hadde til og med eiendom i Norge. Legenden sier også at hun begravde to bekjente levende i området.
Húsavíksbrevene fra 1400-tallet ligger i dag oppbevart hos Københavns Universitet.
Húsavíkar kirkja ble oppført og innviet i 1863.
Santo Stefano di Magra
Santo Stefano di Magra er en kommune i provinsen La Spezia i den italienske regionen Liguria. Den ligger omkring 80 km. sørøst for Genova og 11 km. nordøst for La Spezia.
Kommunen har et areal på 14 km² og 8 368 innbyggere (2004).
Santo Stefano di Magra omfatter følgende frazioni:
Santo Stefano di Magra grenser til kommunene Aulla, Bolano, Sarzana og Vezzano Ligure.
NM i mangekamp 2011
NM i mangekamp 2011 var en del av NM i friidrett 2011, og ble arrangert som et eget mesterskap å Øya stadion i Trondheim 11. og 12. september 2011.
1872 Helenos
1872 Helenos er en trojansk jupitertrojan og ligg i L5-lagrangepunktet til Jupiter. Den ble oppdaget 24. mars 1971 av Cornelis Johannes van Houten, Ingrid van Houten-Groeneveld og Tom Gehrels ved Palomar Observatory i San Diego County i California.
15. brigade
15. brigade eller '''15. infanteribrigade''' kan vise til:
Oppland Regiment
Oppland Regiment var et norsk infanteriregiment med historie tilbake til 1657. Regimentet ble lagt ned 6. oktober 2002 i forbindelse med omorganiseringen av Forsvaret på slutten av 1990-tallet og begynnelsen av 2000-tallet.
Siden 1800-tallet har Oppland Regiment hatt standkvarter på Terningmoen på Elverum. Oppland Regiments oppgaver ble videreført av KampUKS. Regimentet var involvert i kampene mot tyskerne etter invasjonen av Norge den 9. april 1940.
Historie
Det opplandske regiment nevnes første gang i september 1658, da det ble sendt til Frederikshald under oberst Krafse og tvang svenskene til å heve beleiringen av festningen. Det ble stående i Frederikshald til krigens opphør. i krigen 1675–79 deltok regimentet i alle felttog og ble ofte anvendt som flyvende korps på streiftogene inn i den svenske grenseprovinsene. Regimentet tok også del i den store nordiske krig fra 1709–10. En bataljon deltok i Akershus' forsvar 1716. 1717 ble regimentet liksom de andre norske regimentene delt i to: 1. og 2. opplandske regimenter. I 1718 var regimentet i det opplandske korps, som sto mellom Vorma og Glomma, og opererte mot fiendens flanker. 1719 deltok begge regimenter i felttoget i Bohuslän. Etter krigen fikk 1. regiment stabskvarter i Akersgård ved Christiania, 2. regiment i selve Christiania.
1758 ble det sendt en bataljon fra hvert regiment til Holsten; de vendte hjem 1763. Ifølge hærloven av 1. juli 1789 ble 2. opplandske regiment føyd til det nordenfjelske regiment, mens 1. opplandske ble til opplandske regiment og fikk en bataljon av 2. akershusiske samt de to bergenske grenaderkompanier. Regimentets grenaderer utmerket seg under Müller i trefningen ved Lier 18. april 1808, mens en bataljon av regimentet under Vejby var med på å slå svenskene ved Høland 19. og 20. april.
Til Riksforsamlingen på Eidsvoll i 1814 valgte regimentet oberst D.Hegermann og kommandersersjant P.T. Harildstad Aamodt regimentet.
Under den svensk norske krigen i 1814 sto tre av regimentets bataljoner i brigaden Hegermann, som avslo svenskenes angrep på skansene ved Langnes og Onstadsund 9. august.
Uniformer
1675 hadde regimentet hvitgrå kjole med rød krave. 1720 hadde 1. regiment rød kjole med lysegrå krave, mens 2. regiment hadde rød kjole med lyseblå krave. 1740 hadde 1. regiment rød kjole med gul besetning, rød magevest og røde bukser. 2. regiment hadde rød kjole med mørkeblå besetning. 1789 hadde regimentet rød kjole med blå besetning. 1803 hadde det rød kjole med mørkegrønn besetning og blå bukser.
Sjefer
Årstall angir utnevnelsesåret.
Trøbbel
Trøbbel er en LP-utgivelse med Eldar Vågan fra 1982.
Sporliste
Side 1:
Side 2:
Vestkapp
Vestkapp eller Kjerringa er et fjell på den nordvestligste delen av halvøya Stad i Stad kommune i Nordfjord i Vestland. Kjerringa ruver 497 meter over Stadhavet og regnes som det vestligste fjellplatået i Norge.
Navnet «Vestkapp» om utsiktspunktet på Kjerringa ble skapt av turistnæringa på 1980-tallet.
Vær og utsikt
Området er kjent for skiftende vær, fra speilblankt hav til storm og orkan. I løpet av kort tid kan tåke legge seg over Kjerringa og Vestkapp. Sjøveien rundt Stad og Vestkapp er beryktet for sine strømmer og raskt skiftende vær. Mange skip har endt sin seilas i disse farvannene, som omtales som et av de mest værharde områdene i Norge. På de få kilometerne fra Sildegapet i sør til Ervika i nord er det lokalisert 58 skipsvrak.
På Vestkapp står også Radar Stad, en av Meteorologisk institutts værradarer. Den ble ferdig i oktober 2009 og er reist som en stor, hvit kule på et tårn av naturstein fra Selje kommune.
Å gå på fjelltur på Stadhalvøya sies å være en spesiell opplevelse fordi man har utsyn mot storhavet samtidig som man er høyt til fjells.
Annet
Vardetangen i Austrheim i Hordaland, ved Mongstad, regnes som Norges vestligste fastlandspunkt.
Axinotarsus
Systematisk inndeling med europeiske arter
Axinotarsus har 14 arter i Europa. Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).
Femprikket marihøne
Femprikket marihøne (Coccinella quinquepunctata) er en av marihønene (Coccinellidae), en av de mange polyphage billene.
Utseende
Femprikket marihøne er mellom 3 og 5 millimeter lang. Dekkvingene er røde med fem svarte flekker.
Levevis
Femprikket marihøne finnes på en lang rekke planter, i ulike naturtyper.
Slaget på Pelennor-engene
Slaget på Pelennor-enga var i J.R.R. Tolkiens verden det største slaget under ringkrigen, og i tillegg det største slaget i hele det tredje tideverv. Slaget fant sted i Gondor, Midgard – et kontinent på Arda, som er ment av Tolkien å være verden i en fjern fortid.
Etter Osgiliaths fall og etter at murene rundt Pelennor-engene var tatt var det ikke lenger en barriere for Mordors hærer å forsere, som deretter forflyttet seg ut på Pelennor-enga den 15. mars, år 3019 det tredje tideverv, mens det store mørket bredte om seg og mørkela hele himmelen.
Mordors hærer besto av over 18 000 haradrim, tusenvis av austringer og styrker fra Khand,olifanter, troll og titusener av orker. Så mange var de at hele Minas Tirith ble omringet, og de var fylket over hele Pelennor-engene.
Før morgenen kom, ble rambukken Grond (kalt opp etter Morgoths våpen) brukt til å knuse byens hovedport, og heksekongen red inn i byen uten motstand. Der møtte han Gandalv den Hvite. Før Gandalv fikk muligheten til å vise sin styrke, galte hanen og man kunne høre Rohans krigshorn gjalle i det seks tusen ryttere tok del i slaget. Mordors strategi angående Rohan hadde slått feil to ganger, da Mordor ville fokusere på å ikke la Rohan entre kampen i det hele tatt.
Heksekongen ble da nødt til å forlate byen og ri ut for å møte den nyankomne hæren i stedet for å slåss mot Gandalv. Kong Théodens flanke drev Mordors hærer ned fra halve sletta fra nord, og slaktet haradhrims hærfører og hans fanebærer. Da Heksekongen av Angmars beist angrep kong Theoden, falt kongens hest Snømana med kongen på ryggen og landet på ham – hvilket knuste hans underliv. En kriger kalt Dernhelm kom til og forsvarte den døende kongen, slaktet heksekongens beist og utfordret dens rytter.
Dernhelm ble gjort til latter av Angmar, og fikk høre at "ingen mann kan drepe meg". Dette viste seg å være sant, da hobbiten Munti fra Hobbitun stakk ham i hans mektige kne-sene med et sverd som ble smidd århundrer før krigen mellom Arnor og Angmar, og som var blitt beskyttet med forbannelser rettet mot nettopp Heksekongen selv – og som nå ble hans bane. Dernhelm slaktet ham, og det viser seg da at Dernhelm varÉowyn, Éomers søster – og ingen mann i det hele tatt. Imrahil gjorde også et utfall fra byen ledet av sine svaneriddere.
På samme tidspunkt ble også Faramir, Denethors sønn alvorlig skadet. Grublende på visjonene om Gondors utslettelse som Sauron hadde sendt ham via hans palantír (synestein), bestemte Denethor seg for å brenne seg selv levende – og ta med seg Faramir i døden. Pippin, som var i riksforstanderens tjeneste, klarte å redde Faramir sammen med Gandalv og Beregond – mens Denethor brente opp.
I mellomtiden mistet Rohan kontrollen i slaget, da haradrim ble innblandet med sine olifanter. Rohirrims hester ble fulle av frykt og ble trampet ned av disse kjempemessige skapningene fra øst. Éomer ble full av galskap og hat, etter kongens død, og så stor var hans vrede at Mordors legioner ble splittet. Mens han og hans menn kjempet seg mot Harlond-havna sør for byen, gjorde Éomer et siste, desperat trekk, og forberedte seg på å kjempe til døden.
Det varte ikke lenge før han så sine allierte seile opp Anduin-elva i skip med svarte seil, og utstøtte da et høyt kamphyl.
Ut av disse skipene med svarte seil, hoppet Aragorn, Gimli og Legolas og Dúnedain fra nord sammen med en styrke på flere tusen fra det sørlige Gondor som utslettet hele Saurons hær – de havnet mellom hammeren og ambolten, og ble drevet sammen av Aragorn og Éomer, og slaget endte.
Aragorn, Imrahil og Éomer samlet, i dagene etter dette slag, nye styrker som skulle kjempe mot Saurons styrker i slaget ved Morannon, med et håp om å trekke til seg oppmerksomhet fra Det store øyet, slik at Frodo kunne passere usett forbi Mørketårnet.
Slaget på Pelennor-enga på film
Slaget er hoveddelen i Peter Jacksons Atter en Konge. Mange av hendelsene som er beskrevet overfor er simplifisert eller kuttet bort i filmen. Jackson har fokusert mest på Rohirrims angrep på orkene og haradrims olifanter, Théodens død og Heksekongen.
Slaget begynner med at Saurons hærer marsjerer mot byen og kaster halshugde hoder over murene. Deretter begynner ildgivningen: Mordor skyter flammende steiner inn i byen, mens Minas Tirith sender kolossale kampesteiner ut mot de utallige orkene. De flygende Ringskrømtene sprer frykt over byen med Den svarte Pust og ødelegger mange av katapultene i byen. Denethor ser den store hæren og blir gal. Gandalv overtar ansvaret for Gondors hær. Grond blir brukt til å ødelegge Hovedporten, og idet porten går opp entrer horder av orker, troll og østerlinger Minas Tirith. Forsvarerne trekker seg tilbake til den andre ringen sammen med Gandalv. Når morgenen kommer, melder seks tusen av Rohans soldater, ledet av Théoden og Éomer, sin ankomst. De sprer frykt blant Saurons orker og dekapatiserer dem. Her blir Saurons reservestyrker satt inn, flere olifanter og haradrim som snur krigslykken mot Rohirrim. Dagen blir reddet av at Aragorn ankommer Harlond med sin udødelige hær som knuser Saurons hær.
Morsomt å vite
Sormuksen sota
Roar Baglemo
Roar Baglemo (født Rinnan; 24. september 1937, død 28. desember 1999) var en norsk forfatter, kjent for den selvbiografiske boken Rinnans sønn fra 1982, og et av de første allment kjente barneoffer for etterkrigstidens «demonisering» av norske nazister og kollaboratører under den tyske okkupasjonen av Norge under andre verdenskrig.
I boken beskriver Baglemo hvordan det var å vokse opp i etterkrigstiden som sønn av Henry Oliver Rinnan (1915–1947), etterretningsagent og torturist for den tyske sikkerhetstjenesten i Trondheim 1941–1945. «Rinnan-bandens» infiltrasjoner av norsk motstandsbevegelse førte til at 83 personer ble drept og rundt tusen ble sendt i konsentrasjonsleir.
Faren Henry Rinnan ble dømt til døden i landssvikoppgjøret og henrettet etter krigen, og moren, Klara Baglemo som hadde giftet seg med Henry i 1936, etablerte seg på nytt. Baglemo vokste opp hos sin bestemor. Han opplevde gjennom oppveksten å bli mobbet og plaget for sitt opphav og skiftet etternavn til Baglemo i voksen alder.
Baglemo hadde tre barn.
Gulflankedelfin
Gulflankedelfin (Delphinus delphis) er et sjøpattedyr i slekten Delphinus, som er monotypisk. Den kan bli drøyt 2 meter lang og veier om lag 80 kg.
Lewis Price
Lewis Peter Price (født 19. juli 1984) er en walisisk tidligere fotballspiller.
Gulflankedelfin
Delfiner lever i flokker. Hovedflokken består av en større grupper hanner og hunner som lever i ulike flokker i kortere tidsrom. Mødre og døtre lever i samme flokk hele livet, mens moren støter fra seg sønnene etter om lag ett år.
Lewis Price
Price har spilt flere landskamper for.
Klubblag
Lewis Price, som gikk på Ipswich Town sitt fotballakademi, skrev under på sin første profesjonelle fotballkontrakt med Ipswich i 2003. Han spilte sin første kamp for the Tractor Boys den 17. april 1004 i en ligakamp mot Gillingham. Han spilte bare denne kampen i 2003/04-sesongen, mens han i starten på 2004/05-sesongen fikk med seg 7 ligakamper og 2 cupkamper for Ipswich. I november 2004 ble han lånt ut til Cambridge United, og han debuterte for the U's den 20. november 2004 i en ligakamp mot Rushden & Diamonds. Totalt fikk han med seg 6 ligakamper for Cambridge før han returnerte til Ipswich i desember 2004. I siste del av 2004/05-sesongen spilte han 1 ligakamp for Ipswich. Den påfølgende sesongen fikk han bokført 25 ligakamper, mens han i 2006/07-sesongen stoppet på 34 ligakamper for klubben fra Suffolk.
Longgang (Huludao)
Longgang er et bydistrikt i byprefekturet Huludao og utgjør prefekturets sentrum. Longang har et areal på 138 km², ca. 150 000 innbyggere (2001) og er i provinsen Liaoning i Folkerepublikken Kina.
Lewis Price
Klubblag
I juli 2007 ble Lewis Price solgt til Derby County. Price skrev under på en treårskontrakt med Derby, og han debuterte for the Rams, og i Premier League, den 26. desember 2007 mot Liverpool.
Price ble høsten 2014 lånt ut fra Crystal Palace FC til Crawley Town FC ut 2014/2015-sesongen. Etter at kontrakten hans med Crystal Palace gikk ut sommeren 2015 meldte Price overgang til Sheffield Wednesday FC i juli samme år, hvor han skrev under på en ettårskontrakt.
Longgang (Huludao)
Her er også kjemiverksteder, verft og en viktig havn. Det løper et oljerør herfra til Panjin.
Lewis Price
Landslag
Price debuterte på det walisiske landslaget den 16. november 2005 da Wales tapte 1-0 for. Dette var en privatkamp i Limassol, og Price spilte hele kampen. Hans neste landskamp kom 1. mars 2006 i en privatkamp mot. Lewis Price startet på benken i dette oppgjøret, som endte 0-0, men ble byttet inn på bekostning av Paul Jones i det 66. spilleminutt. Hans tredje landskamp kom 10. november 2006 da Wales vant 3-1 over Kypros. Dette var en kvalifiseringskamp til EM i 2008, og Price spilte hele kampen. Den 17. oktober 2007 fikk han sin fjerde landskamp da Wales møtte. Denne kampen var også en kvalifiseringskamp for EM, og Price spilte hele kampen som Wales vant 2-1.
Longgang (Huludao)
Historie
I dette distriktets område skal keiser Qin Shi Huang Di fra Qin-dynastiet ha bygget et palass.
Administrative enheter
Subdistrikter:
Lewis Price
Landslag
Den 6. februar 2008 spilte han sin femte landskamp da Wales møtte i en privatkamp. Han startet kampen på benken, men ble byttet inn etter 45 minutter i en kamp som Wales vant 3–0.
Landslagskarriere for Wales
Fotnote
Birk (navn)
Birk er et mannsnavn med flere mulige opprinnelser. Det kan være:
Birk er også et annet norsk ord for bjørk. Merk at det norrøne ordet for bjørk var bjǫrk. Birk brukes også som etternavn.
Freestyle under Vinter-OL 2002
Freestyle under Vinter-OL i Salt-Lake City ble arrangert fra 9. til 19. februar 2002 i Deer Valley.
Hopp for menn
Valenta utførte fem skru i tre flipper for å ta gull, mens den regjerende olympiske mesteren Eric Bergoust, som lå på førsteplass etter det første hoppet, ramlet på det andre etter å har hoppet for hardt, og endte på sisteplass.
[http://www.nytimes.com/2002/02/20/olympics/20AERI.html «Extra Twist Does the Trick in Aerials» fra «The New York Times», 20. februar 2002]
Kulekjøring for menn
Foran et samlet publikum på 14 237 utførte Lahtela et nær prikkfritt løp med blant annet en firedobbel skru for å vinne gull.
[http://www.nytimes.com/2002/02/13/olympics/13MOGU.html «Making a Mountain Out of a Dinner Roll» i «The New York Times», 13. februar 2002]
[http://www.nytimes.com/2002/02/12/olympics/12CND-MOGUL.html «Moseley Gets the Cheers, but Lahtela Gets the Hardware» i «The New York Times», 12. februar 2002]
Hopp for kvinner
Det andre gullet til Australia i vinter-OL ble tatt av Camplin istedenfor Jacqui Cooper som forventet. Cooper skadet seg før konkurransen.
674 Rachele
674 Rachele er en hovedbelteasteroide. Den ble oppdaga den 28. oktober 1908 av Wilhelm Lorenz fra Landessternwarte Heidelberg-Königstuhl i Heidelberg. Den er oppkalt etter kona til den italienske astronomen Emilio Bianchi, som beregnet asteroidens bane.
Pokémon Black og White
Pokémon Black og White (svart og hvit) er to videospill for den håndholdte videospillkonsollen Nintendo DS. Dette er de første Pokémon-rollevideospillene som introduserer nye pokémon til serien siden Pokémon Diamond og Pearl (generasjon IV) kom ut.
De ble utgitt i Japan 18. september 2010. Utgivelsesdatoer for resten av verden er 4. mars 2011 for Europa, 6. mars 2011 for USA og 10. mars for Australia. Det er ikke blitt offisielt annonsert for resten av verden.
Utviklerne har sagt at en skal lure på om det virkelig er et Pokémon-spill en spiller når en spiller det. En første filmsnutt ble vist på Pokémon Sunday den 18. april 2010.
Flere visuelle effekter ser ut til å være tilgjengelige.
General MacArthur
For den amerikanske generalen fra andre verdenskrig, se Douglas MacArthur
General MacArthur er en kommune i provinsen Eastern Samar på Filippinene. Under folketellingen i 2000 kom man til et befolkningstall på 10 452 i 1 953 husstander.
Barangayer
General MacArthur er inndelt i 30 barangayer per 30. september 2019.
1874 Kacivelia
1874 Kacivelia er en hovedbelteasteroide. Den ble oppdaget 5. september 1924 av Sergej Beljavskij ved Krim-observatoriet i Simeiz på Krimhalvøya.
Slaget om Helmsdjupet
Slaget om Helmsdjupet er et fiktivt slag som fant sted i Rohan, Midgard – en fantasiverden som ble funnet på av J.R.R. Tolkien.
Sarumanns hær, orker og uruk-hai sammen med Dunlendinger, kom fram til Hornborg-dalen ved midnatt. De høvlet raskt over det første forvaret, Helms dik, og prøvde å knuse fortets port med en rambukk. Men Aragorn og noen rohanske soldater klarte å spre orkene som prøvde å ødelegge porten.
Orkene og dunlendingene reiste da hundrevis av stiger for å komme seg over muren. Noen orker hadde i mellomtiden krøpet inn i et lite hull (dike) i muren, og mens forsvarerne var opptatt med angrepene via muren, angrep de – etter å ha kommet seg helt forbi veggen. Forsvarerne reagerte raskt og drev tilbake orkene og diket ble blokkert av Gimli.
Men, fienden reentret diket og laget et vidt hull i veggen ved å bruke sprengstoff som Sarumann fant opp. Forsvarerne trakk seg da tilbake til de glitrende hulene og derfra til Djupet. Like etter brukte Sarumanns hær sprengstoffet til å åpne en inngang inn til selve Djupet. I dette øyeblikket blåste noen i Helms Horn, og etter et lite øyeblikk red Théoden og Aragorn frem med et lite følge fulgt av menn til fots – og de skjar gjennom orkenes rekker, og kom fram til Helms dike.
Begge hærene merket seg da at mange trær (huorner) hadde flyttet seg for å blokkere en mulig rømningsrute for orkene. Da kom plutselig Gandalv Hvite og Erkenbrann med tusen infanterister til syne på en skråning, og angrep. Dunlendingene ble så skremt av Gandalvs komme at de rømte. Orkene mistet kontrollen, og løp inn mellom trærne, der huornene drepte dem. Rohan vant da slaget.
Etter slaget fikk de dunlendingene som overgav seg, lov av Théoden til å reise hjem, mens de som ble drept ble begravd i sin egen haug et stykke borte fra orkenes gravhaug.
Sormuksen sota
Generalprokurør
Generalprokurør var et embete som ble innført i Danmark-Norge sammen med eneveldet i 1661. Embetet var opprinnelig underordnet Rentekammeret og skulle føre kontroll med at statlige pengekrav ble inndrevet. Noe senere fikk embetet utvidet sin kompetanse og fikk funksjon som en kontrollinstans for kongen, eneveldet og statens interesser. På denne bakgrunn ble Generalprokurøren en av de mest sentrale stillingene i staten. I 1730 ble Generalprokurøren knyttet nærmere til Kanselliet ved at han ble medlem av dette og fikk nærmest en funksjon som en juridisk rådgiver for kongemakten. På denne bakgrunn ble Generalprokurøren trukket inn i alt juridisk reformarbeid og også i annet utredningsarbeid. Det var hele tiden de ypperste juristene i Danmark-Norge som innehadde generalprokurørembetet.
Da Norge ble selvstendig i 1814, ble det ikke utnevnt noen ny generalprokurør før Christian Magnus Falsen ble utnevnt i 1822 av kong Karl Johan (uten Stortingets eller regjeringens medvirkning). Falsen skulle føre tilsyn med embetsmennene og særlig kontroll med rettstvesenet og påtalemaketen. Falsen grep inn mot ulovlige tiltaler og i noen tilfeller grep han inn mot brutal eller lovstridig forbyrdelse av dommer. Falsens virke møtte bred motstand fra embetsmennene. Han ble sittende i embetet inntil han i 1825 ble utnevnt til stiftamtmann i Bergen. Embetet var ubesatt til 1845 da det ble strøket fra listen over lønnede tjenestemenn. I Danmark opphørte embetet å eksistere i 1872.
Mitsubishi Lancer
Mitsubishi Lancer er en familiebil bygget av Mitsubishi Motors. Den er kjent som både Colt Lancer, Dodge/Plymouth Colt, Chrysler Valiant Lancer, Chrysler Lancer, Eagle Summit, Hindustan Lancer, Soueast Lioncel, Mitsubishi Carisma og Mitsubishi Mirage i forskjellige land og forskjellige år, og vil bli solgt under navnet Galant Fortis i sitt hjemmemarked fra 2007. Den har også blitt solgt som Lancer Fortis i Taiwan med et annet design sammenlignet med Galant Fortis fra 15. september, 2007.
Siden lanseringen i 1973 har det blitt solgt over seks millioner eksemplarer.
Odd Johan Nelvik
Odd Johan Nelvik (født 28. november 1955 i Sunndalsøra) er tidligere sjefredaktør i ukebladet Se og Hør og medeier i festarrangørselskapet Komon.
Odd Johan Nelvik arbeidet som journalist i Aura Avis fra 1972 til 1974, Tidens Krav fra 1974 til 1976 og i VG i 1978. Han tok utdannelse ved Norsk journalisthøgskole i 1978 og begynte i Se og Hør samme år, først som fotoreporter, deretter som redaksjonssjef. I 1985 ble han sidestilt sjefsredaktør med bladets grunnlegger, Knut Haavik (1943-2019). Nelvik ble forlagsdirektør i 1989. Ved Se og Hørs 25-årsjubileum i 2003 overtok Nelvik lederskribenten Knut Haaviks plass som bladets talsmann. Han har siden deltatt aktivt i mediedebatten, særlig rundt kjendisjournalistikken i Se og Hør, der han har spilt en pågående, men tilsynelatende mer forsonende og taktfull rolle enn sin forgjenger.
Odd Johan Nelvik sluttet som sjefredaktør i Se og Hør i 2008. Med Stig Bareksten (født 1972) etablerte han i 2011 Det norske brenneri i Grimstad.
Han er far til TV-journalisten Live Johnsrud Nelvik (født 1982).
Nelvik i fiksjon
I den norske spillefilmen En helt vanlig dag på jobben, bygget på Håvard Melnæs' bok om Se og Hør, er redaktøren Odd Asvik bygget på Nelvik og blir spilt av Jon Øigarden.
675 Ludmilla
675 Ludmilla er en hovedbelteasteroide. Den ble oppdaga den 30. august 1908 av Joel Hastings Metcalf fra Taunton i Massachusetts, USA. Den er oppkalt etter den ene tittelpersonen i Mikhail Glinkas opera Ruslan og Ludmilla.
Paul Julius von Reuter
Paul Julius Baron von Reuter (født 21. juli 1816 i Kassel i Tyskland, død 25. februar 1899 i Nice i Frankrike) var en tysk forretningsmann. Han grunnla nyhetsbyrået Reuters.
Bakgrunn
Han ble født som Israel Beer Josaphat i Tyskland som sønn av rabbien Samuel Levi Josaphat, som stammet fra Witzenhausen, og hans hustru Betty Sanders. Han vokste opp i gamlebyen i Kassel. Der begynte han i kjøpmannslære og ble bankkjøpmann.
Jacques Barrot
Jacques Barrot (født 3. februar 1937 i Yssingeaux i Frankrike, død 3. desember 2014 i Neuilly-sur-Seine) var en fransk og europeisk kristeligdemokratisk og konservativ politiker. Han var fra november 2004 visepresident i Europakommisjonen og kommissær for transport. Fra april til november samme år var han kommissær for regionalpolitikk.
Paul Julius von Reuter
Bakgrunn
I Göttingen møtte han Carl Friedrich Gauss, som eksperimenterte med elektriske signaler gjennom ledninger. Disse eksperimenter var en del av grunnlaget for utviklingen av den elektriske telegrafi. I 1840 dro Josaphat til Berlin.
Jacques Barrot
Liv og virke
Jacques Barrot var jurist, med diplomer i sosiologi og fra Institut d'Etudes Politiques i Paris.
Paul Julius von Reuter
Karriere
Han flyttet videre til London i 1845, konverterte til luthersk kristendom og lot seg døpe i den tysk-lutherske menighet St. George's Church i byen, og tok navnet Paul Julius Reuter. Senere giftet han seg med bankierdatteren Ida Maria Elizabeth Clementine Magnus i Berlin. Han kjøpte seg inn i et ansett forlagshus med egen bokhandel, «Reuter und Stargardt». Ved sin publikasjon av demokratiske skrifter under den mislykkede borgerlige revolusjon av 1848/49 ble Reuter utsatt i Berlin. Han unndro seg det prøyssiske politis rekkevidde ved å emigrere tilø Paris i 1848.
I Paris arbeidet han i et nyhetsbyrå. Da telegrafien utviklet seg, åpnet Reuter et kontor i Aachen som sendte meldinger mellom Brussel og Aachen med brevduer. Dette var den manglende forbindelsen som forbandt Berlin med Paris. Brevduene var meget hurtigere enn posttoget, noe som ga Reuter raskere tilgang på nyheter fra Paris-børsen. I 1851 ble brevduene erstattet av en direkte telegraflinje.
Jacques Barrot
Liv og virke
I hjemlandet Frankrike var Barrot tilknyttet sentrum–høyre-partiene Centre des Démocrates Sociaux (CDS), Union pour la Démocratie Française (UDF) og Union pour un mouvement populaire (UMP). Fra 1968 til 1991 var han generalsekretær for CDS. Fra 1967 til 2004 var han innvalgt i nasjonalforsamlingen som representant for Haute-Loire. I nasjonalforsamlingen var han formann for komiteen for kultur, familie og sosiale spørsmål og for finanskomiteen. Han innehadde en rekke ministerposter i den franske regjeringen: handel og håndverk (1978–1979); helse og sosial sikkerhet (1979–1981); arbeid, sosial dialog og deltakelse (1995) og arbeid og sosiale spørsmål (1995–1997). Barrot var videre medlem av regionalrådet for Auvergne (1976–1986) og formann for departementsrådet i Haute-Loire (1976–2004). Fra 1989 til 2001 var han borgermester i hjembyen Yssingeaux.
Paul Julius von Reuter
Karriere
Også mellom Storbritannia og det europeiske kontibent ble det lagt en telegrafforbindelse, gjennom Den engelske kanal. Reuter åpnet så kontor ved Londonbørsen og flyttet dit i 1851.
Jacques Barrot
Liv og virke
Jacques Barrot var gift og hadde en sønn og to døtre.
Paul Julius von Reuter
Karriere
I 1863 ble telegraflinjen forlenget til havnebyen Cork i det sørvestlige Irland. Skip som kom fra Amerika kastet kanistre med nyheter i havet utenfor kysten; beholderne ble fisket opp og bragt tinn til Cork og derfra videretelegrafert. Slik ble de ferske nyheter fra Amerika spredt i Europa lenge før amerikaskipene i det hele tatt var kommet i havn i London. På denne måten hadde Reuters formidlingstjeneste atter skaffet seg et avgjørende nyhetsforsprang.
Etter at telegrafen kom til stadig nye byer sørget han for å plassere egne korrespondenter og agenturer i alle viktigere byer, og etterhvert hadde han ved sitt aksjeselskap «Reuters Telegraphic Comp. Incorporated» i praksis et nyhetsformidlingsmonopol.
I 1871 ble Reuter opphøyet i adelstanden og utnevnt til baron av hertug Ernst II av Sachsen-Coburg-Gotha.
Han døde i 1899 i Villa Reuter i Nice i Frankrike.
Wensheng
Wensheng  er et bydistrikt i byprefekturet Liaoyang i den kinesiske provinsen Liaoning.
Det har et areal på 38 km² og teller 180 000 innbyggere (2004).
Administrative enheter
Subdistrikter:
Harbour of Tears
Harbour of Tears er et konseptalbum utgitt i 1996 av progrockbandet Camel og den andre studioutgivelsen på plateselskapet Camel Productions. Konseptet for denne utgivelsen ble til etter at faren til frontmedlem Andrew Latimer døde i 1993. Latimer søkte etter sine tapte familierøtter, som han ikke fant mye av på grunn av at mange hadde utvandret, og det var dette som utgjorde konseptet for dette albumet.
For å fremskaffe det tradisjonelle lydbildet tok Latimer kontakt med en rekke studiomusikere med instrumenter som fiolin, horn, obo og cello. Dette var instrumenter som fra et ståsted innenfor progrocken var utradisjonelle. Utgivelsen ender for øvrig med den ambiente og pompøse låta «The Hour Candle», hvor man tok i bruk flere av disse instrumentene og som ifølge plateomslaget er dedikert til Latimers far.
Albumet har vokaldeler, som er sunget av Andrew Latimer, Colin Bass, David Paton og den skotske sangerinnen Mae McKenna. Sistnevnte deltok også på den foregående utgivelsen, og med sin keltiske vinklingen siden den gang så ble hun kontaktet for å bidra på Harbour of Tears. En vesentlig bidragsyter var også Mickey Simmonds på keyboards, som blant annet var kjent for å ha arbeidet sammen med både Fish samt Mike Oldfield og som erstattet nederlandske Ton Scherpenzeel fra turneen etter Dust and Dreams. Forøvrig var også trommeslageren Paul Burgess, som hadde spilt med Camel siden 1984, fraværende fordi han hadde bestemte seg for å gi seg med omfattende musikkvirksomhet. Han ble erstattet av amerikanske John Xepoleas, som i dag er en veletablert musikklærer og har gitt ut flere publiseringer.
{|
Eliyahu Eliezer Dessler
Eliyahu Eliezer Dessler (født 1892, død 30. desember 1953) var en jødisk ortodoks rabbiner, lærd i Talmud, og jødisk filosof på 1900-tallet. Han er kjent som mashgiach ruchani, «åndelig rådgiver», av Ponevezh Yeshiva (jødisk teologisk lærested) i Israel og gjennom samlinger av tekster som ble utgitt etter hans død av hans elever.
Litauen
Eliyahu Dessler (som gjennom hele sitt liv var kjent som Eliyahu Leizer eller Elya Lazer) ble født i 1892 i Liepāja, Kurland (Latvia). Hans far, Reuven Dov Dessler, var en disippel av en av de fremste lederne i Musar-bevegelsen, rabbi Simcha Zissel Ziv, også kjent som Alter av Kelm. Eliyahu mistet sin mor i ung alder, og far giftet seg på nytt og ble en vellykket tømmerselger i byen Homel i de påfølgende årene, men tapte alt etter den russiske revolusjonen. Av den grunn utvandret hans sønn til England.
Den unge Elya fikk undervisning privat, og 14 år gammel i 1906 var en av de yngste studentene ved yeshiva i Kelm som da ble ledet av rabbi Zvi Hirsch Braude, sønn av grunnleggeren. Den jødiske skolen var særegen i den forstand at den ga elevene en sekulær utdannelse samtidig med deres religiøse studier, noe som gjorde det mulig å skaffe seg et annet levebrød enn som rabbiner.
I Kelm var Eliyahu en flittig student og kom til å motta semicha (innvielse som rabbiner) fra sin onkel, rabbi Chaim Ozer Grodzinski, som ble den åndelige lederen av det ortodokse jødiske samfunnet i Litauen fram til sin død i 1939 og sjelden ga ordinasjoner.
I 1920 giftet rabbi Dessler seg med Bluma, oldebarn av Alter av Kelm. Han gikk inn forretningen til sin far og avslo en posisjon som rabbinsk dommer i Vilna. Etter hans stemor døde i 1928 ble rabbi Dessler tvunget til følge sin far til London for medisinsk behandling, og besluttet å bli værende i Storbritannia. Hans hustru og barn ble værende igjen for en tid.
London
I London tjente Dessler som rabbiner først i East End og senere i Dalston i nordøstlige London. Hans familie kom over i 1931 og hans far tilbrakte også sine siste år i Storbritannia.
I Dalston begynte rabbi Dessler å undervise unge mennesker og for en tid var han også privatlærer for barna til den rike Sassoonfamilien. En elev fra denne tiden, Aryeh Carmell, kom til å bli en av de fremste til å spre Desslers tanker etter sistnevntes død.
Hans sønn forlot London tidlig på 1930-tallet for å studere yeshiva i Kelm. Han kom ikke tilbake til familien. Under krigen kom de til å rømme østover og kom til sist til USA. Flere måneder før den andre verdenskrigen brøt ut dro hans hustru tilbake til Litauen for å besøke slektninger. Krigen skilte dem og hans hustru kom til å tilbringe krigsårene hovedsakelig i Australia.
Gateshead
Tidlig på 1940-tallet tok lederskapet avd et nyopprettede Gateshead kollel, en institusjon for religiøse studier for gifte menn, noe som var nytt i Vest-Europa. I løpet av de påfølgende årene kom han til å opprettholde et ytterst anstrengende program for å lede kollelet, skaffe midler, og fortsatt undervise små grupper av unge mennesker.
Ponevezh
Etter krigen, på slutten av 1940-tallet, overbeviste lederne av Ponevezh yeshiva i den israelske byen Bnei Brak rabbi Dessler om å ta rollen som mashgiach ruchani (åndelig rådgiver og lærer i etiske emner). Han flyttet til Israel og kom på nytt til å samle en liten sirkel av studenter rundt seg. En av hans elever der, Chaim Friedländer, kom senere til å fylle posisjonen som Ponevezh mashgiach.
Rabbi Dessler døde ganske brått i 1953 (hebraisk dato 24 Tevet 5714), antagelig av hjerteinfarkt.